452 PHILOSOPHICAL TRANSACTIONS. [aNNO I678. 



riora obtusa, posteriora ferme in aculeum desinentia habebant ; cauda tenui lon- 

 gitudine corpus quinquies sexiesve excedente, et pellucida ; crassitiem vero ad 

 25, partem corporis habente praedita erant, adeo ut ea quoad figuram cum cy- 

 claminis minoribus longam caudam habentibus optime comparare queam; motu 

 caudae serpentino, aut ut anguillae in aqua natantes progrediebantur : in materia 

 vero aliquantulum crassiori, caudam* octies deciesve quidem evibrabant, antequam 

 latitudinem capilli procedebant. Interdum mihi imaginabar, me internoscere 

 posse ad hue varias in corpore horum animalculorum partes, quia vero continuo 

 eas videre nequibam, de iis tacebo. His animalculis minora adhuc animalcula, 

 quibus non nisi globuli figuram attribuere possum, permista erant. 



Siquando canes coeunt, marem a fasmina statim seponas, materia quaedam te- 

 nuis et aquosa, (lympham spermaticam intelligit) e pene solet paulatim exstillare. 

 Hanc materiam numerosissimis animalculis repletam aliquoties vidi; eorum 

 magnitudine quae in semine virili conspiciuntur. Quibus particulae globulares 

 aliquot quinquagies majores permiscebantur. 



Quod ad vasorum in crassiori seminis virilis portione spectabilium observa- 

 tionem attinet, denuo non semel iteratam, saltem mihimet ipsi comprobasse 

 videor. Meque omnino persuasum habeo, cuniculi, canis, felis arterias venasve 

 fuisse a peritissimo anatomico baud unquam magis perspicue observatas, quam 

 mihi vasa in semine virili, ope perspicilli, in conspectum venere. 



Cilm mihi praedicta vasa primtim innotuere, statim etiam pituitam, turn et 

 salivam perspicillo applicavi. Vertim hie minime existentia animalia frustra quae- 

 sivi. 



A cuniculorum coitu, lymphae spermaticae guttulam unam et alteram e fas- 

 mella extillantem examini subjeci; ubi animalia praedictorum similia, sed longe 

 pauciora comparuere. Globuli item quam plurimi, plerique magnitudine ani- 

 malium, iisdem permisti sunt. 



Horum animalium aliquot etiam delineationes transmisi. Figura 5, pi. 13. 

 exprimit eorum aliquod vivum, (in semine cuniculorum arbitror) eaque formd 

 nud videbatur, dum aspicientem me versus tendit. ABC capitulum cum 

 trunco indicant; CD ejusdem caudam; quam, pariter ut suam anguilla, inter 

 natandum vibrat. Horum millena millia, quantum conjectare est, arenulae 

 majoris molem vix superant. Fig. 6, 7, 8, sunt ejusdem generis animalia, sed 

 jam emortua. 



Fig. 9 delineatur vivum animalculum, quemadmodum in semine canino sese 

 aliquoties mihi attentius intuenti exhibuit. EFG caput cum trunco indigitant; 

 GH, ejusdem caudam. Fig. 10, 11, 12, alia sunt in semine canino, quas motu 

 et vitd privantur. Qualium etiam vivorum, numerum adeo ingentem vidi, ut 

 judicarem, portionem lymphae spermaticae arenulas mediocri respondentem, 

 eorum, ut minimum, decena millia continere. 



